
DR 30.10.2012 71 

 
Begitu juga dengan cadangan Yang Berhormat agar KEMAS melaksanakan 

kurikulum yang boleh meningkatkan kemahiran berfikir dan kemahiran bahasa Inggeris. 
Sebenarnya, KEMAS mengguna pakai kurikulum standard prasekolah kebangsaan (KSPK) 
Kementerian Pelajaran Malaysia. Kurikulum berkenaan mengandungi enam tunjang yang 
keseluruhannya merangsang kemahiran berfikir kanak-kanak. Saya dah beri jawapan dulu 
dalam Parlimen tidak lama yang lalu berkenaan dengan kurikulum ini. Dari segi 
penggunaan bahasa pula, dalam kurikulum berkenaan terdapat tunjang kemahiran 
komunikasi yang bertujuan untuk meningkatkan komunikasi kanak-kanak dalam bahasa 
Melayu dan bahasa Inggeris. Jadi, pandangan Yang Berhormat tadi tepat sekali dan kita 
telah laksanakan.  

Begitu juga cadangan akan dilaksanakan pemantauan yang rapi bagi memastikan 
penyediaan makanan yang berkualiti bagi memastikan setiap kanak-kanak tabika dan taska 
Permata Kemas menikmati makanan yang berkhasiat. Maka, KEMAS telah menyediakan 
menu makanan sihat yang sesuai untuk semua kanak-kanak.  

■1720 

Menu makanan yang disediakan mendapat penilaian daripada Kementerian 
Kesihatan Malaysia. Been confirmed by Kementerian Kesihatan. Bagi memudahkan tabika-
tabika dan taska-taska di kawasan pedalaman KEMAS telah menyediakan cadangan menu 
yang sesuai dan mudah diperoleh di kawasan sekitar. KEMAS juga mengadakan 
pemantauan secara berkala untuk memastikan pematuhan penggunaan perancangan 
menu tersebut. Begitu juga Yang Berhormat mencadangkan supaya pemantauan rapi ke 
atas bangunan tabika KEMAS di luar bandar dan perkampungan Orang Asli. Banyak yang 
disebut tadi di Sibuti dan beberapa kawasan Parlimen yang lain. Ada setengahnya tadi kita 
menumpang, kita menyewa dan sebagainya. Pemantauan bangunan tabika KEMAS di 
kawasan luar bandar, kampung-kampung dan kawasan Orang Asli diselia oleh Pegawai 
KEMAS Daerah, Pegawai KEMAS Negeri dan kalau KEMAS di kampung Orang Asli diselia 
oleh Pegawai JAKOA. 

Bagi tahun 2012, sebanyak 965 buah tabika telah dibaik pulih di seluruh negara 
dan pada tahun 2013 peruntukan yang diperolehi akan diguna pakai untuk kerja-kerja 
sambungan dan bina baru. Insya-Allah.  Mana Yang Berhormat yang menimbulkan tentang 
permohonan supaya dapat dibina yang baru ini kita akan buat catatan dan insya-Allah akan 
kita laksanakan.   

Cadangan memberikan kursus keusahawanan kepada penduduk-penduduk 
kampung yang telah mengikuti kursus kemahiran satu cadangan yang baik dan ini pun telah 
kita laksanakan iaitu KEMAS telah pun daripada projek-projek yang sudah menamakan 
pelatih-pelatih yang dapat Sijil Kemahiran Malaysia kita cuba dapatkan sponsor ataupun 
penajaan daripada agensi-agensi kita.  Misalnya sekolah jahitan di Perak dahulu. Saya lihat 
mereka ini ada kemampuan untuk membuka butik dan sebagainya. Kita carikan MARA, kita 
beri selain mendapat kemahiran untuk membuat jahitan dan sebagainya, kita beri mereka 
peluang untuk kita beri pinjaman kepada yang berkenaan untuk dia memulakan perniagaan 
butik dan sebagainya.  Ini pun telah dilaksanakan.   

Sebab itu kita kadang-kadang tidak adalah hendak membesar-besarkan cerita tapi 
sebenarnya itulah dia di Perak sekolah jahitan sudah ada butik-butik itu. Saya sendiri pergi 
tengok. Kadang-kadang kita tidak percaya tempat itu telah dilaksanakan oleh anak 
kampung kita dan sebagainya. Jadi melalui bantuan ekonomi kampung pun daripada 
KEMAS juga boleh kita perolehi. Kita boleh memulakan perniagaan bernilai RM20,000 
untuk seorang peserta. Jadi itulah dia sebahagian dari pandangan daripada Yang 
Berhormat yang berkaitan khususnya berkenaan dengan KEMAS tersebut. 

Berkenaan dengan Jabatan kemajuan Orang Asli, Yang Berhormat Jempol dan 
juga beberapa Ahli Yang Berhormat lain ada menimbulkan soal sejauh manakah usaha 
kerajaan untuk menyelesaikan isu tanah Orang Asli.  Isu tanah Orang Asli ini sehingga kini 
sebanyak 34,000 hektar tanah Orang Asli telah diwartakan, manakala baki 120,000 hektar 
sedang dipohon untuk diwartakan segera berperingkat-peringkat dan ini juga adalah 
bergantung kepada kemampuan dan kesediaan kerajaan negeri masing-masing. Saya ingat 
Negeri Sembilan sudah wartakan dan sudah diagihkan kepada masyarakat Orang Asli.   

Kementerian Kemajuan Luar Bandar dan Wilayah sedang menambah baik dasar 
pemberimilikan dan pembangunan tanah kepada masyarakat Orang Asli.  



Begitu juga dengan cadangan Yang Berhormat agar KEMAS melaksanakan. kurikulum yang boleh meningkatkan kemahiran berfikir dan kemahiran bahasa Inggeris. Sebenarnya, KEMAS mengguna pakai kurikulum standard prasekolah kebangsaan (KSPK) Kementerian Pelajaran Malaysia. Kurikulum berkenaan mengandungi enam tunjang yang keseluruhannya merangsang kemahiran berfikir kanak-kanak. Saya dah beri jawapan dulu dalam Parlimen tidak lama yang lalu berkenaan dengan kurikulum ini. Dari segi penggunaan bahasa pula, dalam kurikulum berkenaan terdapat tunjang kemahiran komunikasi yang bertujuan untuk meningkatkan komunikasi kanak-kanak dalam bahasa Melayu dan bahasa Inggeris. Jadi, pandangan Yang Berhormat tadi tepat sekali dan kita telah laksanakan. Begitu juga cadangan akan dilaksanakan pemantauan yang rapi bagi memastikan penyediaan makanan yang berkualiti bagi memastikan setiap kanak-kanak tabika dan taska Permata Kemas menikmati makanan yang berkhasiat. Maka, KEMAS telah menyediakan menu makanan sihat yang sesuai untuk semua kanak-kanak. #1720. Menu makanan yang disediakan mendapat penilaian daripada Kementerian Kesihatan Malaysia. Been confirmed by Kementerian Kesihatan. Bagi memudahkan tabika- tabika dan taska-taska di kawasan pedalaman KEMAS telah menyediakan cadangan menu yang sesuai dan mudah diperoleh di kawasan sekitar. KEMAS juga mengadakan pemantauan secara berkala untuk memastikan pematuhan penggunaan perancangan menu tersebut. Begitu juga Yang Berhormat mencadangkan supaya pemantauan rapi ke atas bangunan tabika KEMAS di luar bandar dan perkampungan Orang Asli. Banyak yang disebut tadi di Sibuti dan beberapa kawasan Parlimen yang lain. Ada setengahnya tadi kita menumpang, kita menyewa dan sebagainya. Pemantauan bangunan tabika KEMAS di kawasan luar bandar, kampung-kampung dan kawasan Orang Asli diselia oleh Pegawai KEMAS Daerah, Pegawai KEMAS Negeri dan kalau KEMAS di kampung Orang Asli diselia oleh Pegawai JAKOA. Bagi tahun 2012, sebanyak 965 buah tabika telah dibaik pulih di seluruh negara dan pada tahun 2013 peruntukan yang diperolehi akan diguna pakai untuk kerja-kerja sambungan dan bina baru. Insya-Allah. Mana Yang Berhormat yang menimbulkan tentang permohonan supaya dapat dibina yang baru ini kita akan buat catatan dan insya-Allah akan kita laksanakan. Cadangan memberikan kursus keusahawanan kepada penduduk-penduduk kampung yang telah mengikuti kursus kemahiran satu cadangan yang baik dan ini pun telah kita laksanakan iaitu KEMAS telah pun daripada projek-projek yang sudah menamakan pelatih-pelatih yang dapat Sijil Kemahiran Malaysia kita cuba dapatkan sponsor ataupun penajaan daripada agensi-agensi kita. Misalnya sekolah jahitan di Perak dahulu. Saya lihat mereka ini ada kemampuan untuk membuka butik dan sebagainya. Kita carikan MARA, kita beri selain mendapat kemahiran untuk membuat jahitan dan sebagainya, kita beri mereka peluang untuk kita beri pinjaman kepada yang berkenaan untuk dia memulakan perniagaan butik dan sebagainya. Ini pun telah dilaksanakan. Sebab itu kita kadang-kadang tidak adalah hendak membesar-besarkan cerita tapi sebenarnya itulah dia di Perak sekolah jahitan sudah ada butik-butik itu. Saya sendiri pergi tengok. Kadang-kadang kita tidak percaya tempat itu telah dilaksanakan oleh anak kampung kita dan sebagainya. Jadi melalui bantuan ekonomi kampung pun daripada KEMAS juga boleh kita perolehi. Kita boleh memulakan perniagaan bernilai RM20,000 untuk seorang peserta. Jadi itulah dia sebahagian dari pandangan daripada Yang Berhormat yang berkaitan khususnya berkenaan dengan KEMAS tersebut. Berkenaan dengan Jabatan kemajuan Orang Asli, Yang Berhormat Jempol dan juga beberapa Ahli Yang Berhormat lain ada menimbulkan soal sejauh manakah usaha kerajaan untuk menyelesaikan isu tanah Orang Asli. Isu tanah Orang Asli ini sehingga kini sebanyak 34,000 hektar tanah Orang Asli telah diwartakan, manakala baki 120,000 hektar sedang dipohon untuk diwartakan segera berperingkat-peringkat dan ini juga adalah bergantung kepada kemampuan dan kesediaan kerajaan negeri masing-masing. Saya ingat Negeri Sembilan sudah wartakan dan sudah diagihkan kepada masyarakat Orang Asli. Kementerian Kemajuan Luar Bandar dan Wilayah sedang menambah baik dasar pemberimilikan dan pembangunan tanah kepada masyarakat Orang Asli.